ΑΝΑΚΟΙΝΩΣΗ
ΔΗΜΟΣ ΔΙΡΦΥΩΝ – ΜΕΣΣΑΠΙΩΝ
Ο Δήμος Διρφύων – Μεσσαπίων ενημερώνει τους δημότες και τους επισκέπτες ότι σήμερα, 3 Ιουλίου 2026, τοποθετήθηκαν τέσσερα (4) νέα προστατευτικά δίχτυα στην παραλία Πολιτικών, στο πλαίσιο των παρεμβάσεων για την αντιμετώπιση του φαινομένου της παρουσίας μεδουσών.

Με την ολοκλήρωση της σημερινής τοποθέτησης θα ακολουθήσει η εγκατάσταση ενός (1) ακόμη προστατευτικού διχτύου στην ίδια παραλία, η οποία προγραμματίζεται να πραγματοποιηθεί εντός της ερχόμενης εβδομάδας, ολοκληρώνοντας το σύνολο του έργου.

Ο Δήμος Διρφύων – Μεσσαπίων συνεχίζει να καταβάλλει κάθε δυνατή προσπάθεια για τον περιορισμό του φαινομένου, αξιοποιώντας όλα τα διαθέσιμα μέσα. Επισημαίνεται ότι η τοποθέτηση των προστατευτικών διχτύων δεν μπορεί να εγγυηθεί την πλήρη απουσία μεδουσών, ωστόσο συμβάλλει σημαντικά στη μείωση της παρουσίας τους και στην ασφαλέστερη χρήση της παραλίας από τους λουόμενους.

Καλούμε τους πολίτες, τους επισκέπτες και τους επαγγελματίες της περιοχής να συνεχίσουν να επιδεικνύουν κατανόηση και συνεργασία μέχρι την ολοκλήρωση των εργασιών, αναγνωρίζοντας τη σημασία της παρέμβασης για την προστασία της δημόσιας υγείας, την αναβάθμιση των ακτών μας και τη στήριξη της τοπικής τουριστικής και επιχειρηματικής δραστηριότητας.

Ο Δήμος Διρφύων – Μεσσαπίων θα συνεχίσει να παρακολουθεί στενά την εξέλιξη του φαινομένου και να λαμβάνει κάθε αναγκαίο μέτρο για την προστασία των λουομένων.

